cyanic-selkie/wikianc huggingface dataset:
ஆர்ட்வின் மாகாணம்
குறிப்பிடத்தக்கவர்கள்
பாடகரும் அரசியல்வாதியுமான ஜுல்ஃபே இலிவனேலி, ஆர்ட்வின் மாகாணத்தில் யூசுபெலியில் பிறந்தவர். காசிம்கொயனாச்சு என்ற நாட்டுப்புற ராக் பாடகரும் கிதார் இசைக் கலைஞரும் இசைத் தொகுப்பாளருமான, ஆர்ட்வின்னின் கருங்கடல் நகரமான ஹோப்பாவில் பிறந்தவர். சுக்ரியே தத்குன் என்ற நாட்டுப்புற பாடகரும் இந்த மாகாணத்தைச் சேர்ந்தவர். பாடகர், இசையமைப்பாளர் மற்றும் பொறியியலாளருமான மிர்கன் கியா என்பவர் இந்த மாகாணத்தைச் சேர்ந்தவர் ஆவார்.
மாவட்டங்கள்
ஆர்ட்வின் மாகாணம் 8 மாவட்டங்களாக பிரிக்கப்பட்டுள்ளது 1924 ஆம் ஆண்டில், லிவா சஞ்சக் என்பது ஆர்ட்வின் விலாயெட் என உருவாக்கப்பட்டது. ஆர்ட்வின் விலாயெட் ரைசுடன் இணைந்து கோரா  உருவாகியது. பின்னர் இது அர்தானுஸ், அர்கவி, ஆர்ட்வின், போராக்கா, ஹோபா, முர்குல், சவாட் மற்றும் யூசுபெலி மாவட்டங்களுடன் ஆர்ட்வின் மாகாணமாக பிரிக்கப்பட்டது.
குறிப்புகள்
பகுப்பு:துருக்கியின் மாகாணங்கள்
பிராமணி ஆறு
பிராமணி ஆறு (Brahmani River) என்பது இந்தியாவில் சார்க்கண்டு மற்றும் மேற்கு வங்காளத்தில் பாயும் ஒரு ஆறு ஆகும். இது துவாரகா ஆற்றின் கிளை ஆறாகும்.
ஆற்றோட்டம்
பிராமணி ஆறு சார்க்கண்டில் உள்ள சந்தால் பர்கானாசில் உருவாகிறது. இதன் பின்னர் பிர்பூம் மாவட்டத்தில் பாய்கிறது. இது ராம்பூர்ஹாட் உட்பிரிவை இரண்டாகப் பிரிக்கிறது. பிராமணி இறுதியாக முர்டிதாபாத் மாவட்டத்தில் பாய்ந்து துவாரகா ஆற்றுடன் இணைகிறது.
இது கூழாங்கற்கள் மற்றும் மஞ்சள் களிமண் நிறைந்த படுக்கைகள் கொண்ட ஒரு மலை நீரோடையாகும்.
பைதாரா தடுப்பணை
பிராமணி மீது பைதாரா தடுப்பணை கட்டப்பட்டுள்ளது. இதன் கொள்ளளவு 440 acre-ft ) ஆகும்.
வெளி இணைப்புகள்
பகுப்பு:இந்திய ஆறுகள் பகுப்பு:மேற்கு வங்க ஆறுகள் பகுப்பு:ஜார்க்கண்டின் ஆறுகள்
ஜேம்சு புரூசு
இளவரசர் யாகோவ்அல்லது ஜேம்சு டானியல் புரூசு (James Daniel Bruce) (Граф Яков Вилимович Брюс உருசிய மொழியில்: கிராஃப் யாகோவ் விலிமோவிச் புரூசு) (11 மே 1669 - 30 ஏப்பிரல் 1735) ஓர் உருசிய அரசியலாளர். படைத்துறைத் தலைவர், புரூசு இனக்குழு சார்ந்த சுகாட்லாந்தியர்,உருசியப் முதலாம் பீட்டரின் (மகா பீட்டரின்) கூட்டாளி. இவரது முன்னோர் 1649 இல் இருந்தே உருசியாவில் வாழ்ந்துவருகின்றனர். இவர் முதல் புனித பீட்டர்சுபர்கின் படை ஆளுநரான இராபர்ட் புரூசின் (1668–1720) உடன்பிறப்பாவார்.
போர்ப்பணிகள்
இவர் ஆட்டோமன் பேரரசை எதிர்த்த பீட்டர் மாமன்னனின் உருசிய–துருக்கிப் போரிலும்(1686-1700), கிரீமியப் பரப்புரைகளிலும் (1687, 1689) அசோவ் பரப்புரைகளிலும் (1695–1696) பங்கேற்றார். மாபெரும் வடக்குப் போரின்போது புரூசு காலாட்படை, பொதுப்படை மேலராக பணியமர்த்தப்பட்டார். நார்வா போரில் 1700 இல் சுவீடியப் படைகளையும் அதன் கட்டளைத் தளபதியான இமிரேத்தி இளவரசர் அலெக்சாந்தரையும் (1674–1711)  வெற்றிகாண, அப்போது பெரிதும் சீர்குலைக்கப்பட்டிருந்த உருசியக் காலாட்படையின் புத்துயிர்ப்பில் இவர் பெரும்பங்குபற்றினார். இவர் 1709 இல் நடந்த போல்தாவா போரில் காட்படையின் கட்டளைத் தளபதியாக விளங்கியுள்ளார். இதற்காக இவருக்கு ஆந்திரூ ஆணைவழி மாவீரர் பட்டம் வழங்கப்பட்டது. இவர் 1721 இல் உருசிய மன்னர்களில் ஒருவரானார்.
அறிவியல் பணிகள்
புரூசு உருசியாவில் மெத்த படித்தவரில் ஒருவரும் ஓர் இயற்கையியலாளரும் வானியலாளரும் ஆவார். இவர் 1702 இல் ஓர் உருசிய வான்காணகத்தை மாஸ்கோவில் சுகார்ப்பு கோபுரத்து மேல்மாடியில் நிறுவியுள்ளார்;. புரூசின் அறிவியல் நூலகத்தில் 1,500 தொகுதிகளுக்கும் மேற்பட்ட நூல்கள் 1730 களில் திரண்டுள்ளது. இது பின்னர் உருசிய் அறிவியல் நூலகத்தின் கணிசமான பகுதியானது.
இவர் மாஸ்கோ மக்களிடம் இரசவாதியகவும் மாயமந்திரக்காரராகவும் அறியப்பட்டவர். இதற்குக் காரணம் இவர் புதுப்பொலிவோடு வடிவமைத்த சுகரோ கோபுர மாளிகையாகும். இது 18 ஆம் நூற்றாண்டு மாஸ்கோவில் ஓர் விந்தையான கட்டிடமாகும். சுகாரோ கோபுர மாளிகையின் சுவர்களில் கருப்பு மாயமந்திரச் செங்கற்கள் பதியப் பட்டுள்ளதாக இதைப்பற்றி அக்காலத்து வதந்தியொன்று நிலவியுள்ளது.
வெளி இணைப்புகள்
பகுப்பு:1669 பிறப்புகள் பகுப்பு:1735 இறப்புகள் பகுப்பு:உருசிய வானியலாளர்கள்
ஜெயசித்ரா
ஜெயசித்ரா (தெலுங்கு: జయచిత్ర) ஒரு நட்சத்திர நடிகை, தென் இந்தியப் படங்களில் 1970 மற்றும் 1980களில், பெரும்பாலும் தமிழ் மற்றும் தெலுங்கு படங்களில் நடித்தவர். இவர் ஆந்திராவைப் பூர்வீகமாகக் கொண்டவர். குழந்தை நட்சத்திரமாக கே.எஸ்.கோபாலகிருஷ்ணனின் குறத்தி மகன் படத்தில் நடிகையாக அறிமுகமானார். ஆனால், கே.பாலசந்தரின் அரங்கேற்றம் அவரை வெகுவாக அடையாளம் காட்டியது.
மேற்கோள்கள்
பகுப்பு:1957 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:சென்னை நடிகைகள் பகுப்பு:சென்னை திரைப்படத் தயாரிப்பாளர்கள்
கென்னத் வெள்ளைப் பல் எலி
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள் பகுப்பு:கொறிணிகள்
வாதாப்பட்டி
வாதாப்பட்டி (Vadapatti), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொங்கவேம்பு ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரில் இருந்து 47 கிலோ மீட்டர் தொலைவில் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'58.7"N 78°31'29.2"E ஆகும்.
ஐக்கிய அமெரிக்க சார்பாளர்கள் அவை
ஐக்கிய அமெரிக்க சார்பாளர்கள் அவை (ஆங்கிலம்: United States House of Representatives) என்பது ஐக்கிய அமெரிக்கப் பேரவையின் கீழவையாகும். இது மேலவையுடன் இணைந்து ஐக்கிய அமெரிக்காவில் சட்டமியற்றும் அதிகாரம் கொண்டுள்ளது.
இந்த அவையின் அமைப்பு குறித்து ஐக்கிய அமெரிக்க அரசியலமைப்பின் பிரிவு 1இல் வரையறுக்கப்பட்டுள்ளது. மக்கள்தொகை கணக்கெடுப்பில் அளவிடப்பட்ட மக்கள் எண்ணிக்கை அடிப்படையில் 50 மாநிலங்கள் ஒவ்வொன்றிற்கும் ஒதுக்கப்பட்டுள்ள பேரவை மாவட்டங்களில் இருந்து தேர்ந்தெடுக்கப்படும் சார்பாளர்களால் இந்த அவை அமைக்கப்படுகிறது, ஒவ்வொரு மாவட்டத்திற்கும் ஒரு சார்பாளர் உண்டு. 1789இல் தொடங்கப்பட்டதிலிருந்து, தற்போது வரை அவையின் அனைத்து சார்பாளர்களும் மக்களால் நேரடியாக தேர்ந்தெடுக்கப்படுகின்றனர். அவையில் வாக்களிக்கும் சார்பாளர்களின் எண்ணிக்கை சட்டப்படி 435ஆக நிறுவப்பட்டுள்ளது. அத்துடன், தற்போது ஆறு வாக்களிக்காத உறுப்பினர்களும் உள்ளனர். எனவே அமெரிக்க சார்பாளர்கள் அவை உறுப்பினர்களின் மொத்த எண்ணிக்கை 441 ஆகும். 2010 மக்கள் தொகை கணக்கெடுப்பின்படி, ஐம்பத்து மூன்று சார்பார்களைக் கொண்டுள்ள கலிபோர்னியா, அதிகளவு சார்பாளர்களைக் கொண்டுள்ள மாநிலமாகும். ஏழு மாநிலங்கள் ஒரேயொரு சார்பாளரை மட்டும் கொண்டுள்ளன. அவை அலாஸ்கா, டெலவெயர், மொன்ட்டானா, வடக்கு டகோட்டா, தெற்கு டகோட்டா, வெர்மான்ட் மற்றும் வயோமிங் ஆகியனவாகும்.
மசோதாக்கள் என அழைக்கப்படும் கூட்டாட்சி சட்டங்களை நிறைவேற்றுவதே சார்பாளர்கள் அவையின் பணியாகும். இங்கு நிறைவேற்றப்பட்ட மசோதாக்கள், மேலவையின் ஒப்புதலுக்குப் பிறகு, அதிபரின் பரீசிலனைக்கு அனுப்பப்படும். இந்த அடிப்படை அதிகாரத்திற்கு மேலாக, இந்த அவைக்கென்று சில தனித்துவ அதிகாரங்களும் உள்ளன. அவற்றில் வருவாய் தொடர்பான அனைத்து மசோதாக்களையும் கொண்டுவருவது, விசாரணைக்காக மேலவைக்கு அனுப்பப்படும் முன்பு கூட்டாட்சி அதிகாரிகளை பதவிநீக்கம் செய்வது, எந்தவொரு வேட்பாளரும் அதிபர் தேர்தலில் பெரும்பான்மையான வாக்காளர்களைப் பெறாத சூழலில் அதிக வாக்காளர்களைப் பெற்ற முதல் மூன்று வேட்பாளர்களில் இருந்து அதிபரைத் தேர்ந்தெடுப்பது ஆகியன குறிப்பிடத்தக்க அதிகாரங்களாகும். இந்த அவையின் கூட்டம் ஐக்கிய அமெரிக்க சட்டமன்றக் கட்டிடத்தின் தெற்குப் பிரிவில் நடைபெறுகிறது.
அவையின் தலைமை அதிகாரியாக அவைத்தலைவர் செயல்படுகிறார். இவர் அவை உறுப்பினார்களால் தேர்ந்தெடுக்கப்படுவார். எனவே இவர் அவையில் பெரும்பான்மை உறுப்பினர்களைக் கொண்ட கட்சியைச் சேர்ந்தவராக இருப்பார்.
மேற்கோள்கள்
பகுப்பு:ஐக்கிய அமெரிக்க சட்டமன்றம்
கிப்பிடே
கிப்பிடே (Hippidae) என்பது பத்துக்காலி ஓடுடைய கணுக்காலியினை சார்ந்த ஓர் குடும்பம் ஆகும். இது தற்போது ஒன்று மச்ச நண்டு அல்லது மணல் நண்டு போன்ற பொதுப்பெயரால் நன்கு அறியப்படுகிறது. இவை அல்புனிடே குடும்பத்துடன் நெருங்கிய தொடர்புடையதால், கிப்போய்டியா என்ற பெருங்குடும்பத்தில் இணைக்கப்பட்டுள்ளது. கிப்பிடே குடும்பத்தில் மூன்று பேரினங்கள் உள்ளன. இவை எமெரிட்டா, கிப்பா மற்றும் மேசிடிகோசிரசு. இவை மணலில் புதைந்து காணப்படும். ஆர்க்டிக் மற்றும் அந்தார்டிக்கா தவிர உலகம் முழுவதும் இவை காணப்படுகின்றன.
மேற்கோள்கள்
பகுப்பு:கணுக்காலிகள்
கனககிரி சட்டமன்றத் தொகுதி
கனககிரி சட்டமன்றத் தொகுதி (Kanakagiri Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது கொப்பளா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். கொப்பள் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 61 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:கொப்பள் மாவட்டம்
அனேடா வானூர்தி நிலையம்
தோக்கியோ பன்னாட்டு வானூர்தி நிலையம், Tokyo International Airport (東京国際空港), பொதுவாக அனேடா வானூர்தி நிலையம் (羽田空港) அல்லது தோக்கியோ அனேடா வானூர்தி நிலையம் (東京羽田空港), சப்பானின் தோக்கியோ பெருநகரப் பகுதியில் அமைந்துள்ள இரண்டு முதன்மை வானூர்தி நிலையங்களில் ஒன்றாகும். இது தோக்கியோவின் ஓட்டா பகுதியில் தோக்கியோ தொடர்வண்டி நிலையத்திலிருந்து தெற்கே 14 km தொலைவில் அமைந்துள்ளது.
தோக்கியோவின் அனைத்து உள்ளூர் பறப்புகளும் அனேடா நிலையத்தில் இருந்தும் பெரும்பான்மையான பன்னாட்டு பறப்புக்களை நரிட்டா பன்னாட்டு வானூர்தி நிலையத்தில் இருந்தும் இயக்கப்படுகின்றன. 2010ஆம் ஆண்டில் அனேடாவில் நான்காவது ஓடுபாதை அமைக்கப்பட்ட போது, ஓர் தனிப்பட்ட பன்னாட்டு முனையமும் திறக்கப்பட்டது. இதன்பின்னர் அனேடாவிலிருந்து இயங்கும் பன்னாட்டுச் சேவைகளில் பெரும் முன்னேற்றம் ஏற்பட்டது. இதற்கு முன்னதாக இங்கிருந்து சியோல், சாங்காய், ஹொங்கொங் மற்றும் தாய்பெய்யிற்கு மட்டுமே ஒப்பந்த அடிப்படையிலான வான்பயணங்கள் மேற்கொள்ளப்பட்டிருந்தன. சப்பானிய அரசு அனேடா வானூர்தி நிலையத்தின் பன்னாட்டு பங்கை மேலும் விரிவுபடுத்தத் திட்டமிட்டுள்ளனர்.
2012ஆம் ஆண்டில் 66,795,178 பயணியர் பயன்படுத்தி உள்ளனர். பயணிகள் போக்குவரத்தில் இது ஆசியாவில் இரண்டாவதாகவும் அட்லான்டாவின் ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு விமான நிலையம், பெய்ஜிங் தலைநகர் பன்னாட்டு விமான நிலையம் மற்றும் இலண்டன் ஹீத்ரோ வானூர்தி நிலையங்களை அடுத்து உலகில் நான்காவதாகவும் உள்ளது. அனேடாவும் நரிட்டாவும் இணைந்த தோக்கியோவின் நகரமைப்பு வானூர்தி நிலையப் போக்குவரத்து இலண்டன், நியூயார்க் நகரங்களை அடுத்து உலகின் மூன்றாவது நிலையில் உள்ளது.
சப்பானின் இரண்டு பெரிய வான்வழிப் போக்குவரத்து நிறுவனங்களான சப்பான் ஏர்லைன்ஸ் (முனையம் 1) மற்றும் ஆல் நிப்பான் ஏர்வேஸ் (முனையம் 2), ஆகியவற்றின் அடித்தளமாக அனேடா நிலையம் உள்ளது.
திசம்பர் 2009இல் போர்பசுடிராவெல்லர்.கொம் அனேடா வானூர்தி நிலையத்தை உலகிலேயே மிகவும் நேர ஒழுங்குள்ள வானூர்தி நிலையமாக மதிப்பிட்டுள்ளது. புறப்படும் சேவைகள் 94.3% சரியான நேரத்திலும் வந்துசேரும் சேவைகள் 88.6% சரியான நேரத்திலும் இயங்கின.
வெளி இணைப்புகள்
பகுப்பு:சப்பான் வானூர்தி நிலையங்கள்
கூகிள் டாக்
கூகிள் டாக் (Google Talk) என்பது இணைய உரையாடல் மற்றும் இணையமூடான ஒலியழைப்புக்களை ஏற்படுத்தும் ஒரு கூகிளின் சேவையாகும். கூகிள் டாக் 24 ஆகஸ்ட் 2005 முதல் வெள்ளேட்டத்திலுள்ளது. வேறு சில இணைய உரையாடல் மென்பொருட்களைப் போன்றல்லாது கூகிள் டாக் துதுவன் திறந்த XMPP protocol ஐப் பாவிப்பதோடு வேறு இணைய உரையாடல் மென்பொருட்களையும் கூகிள் டாக் உடன் இணைவதையே கூகிள் விரும்புகின்றது.
இதனை வெளியிட்ட தினத்தில் இருந்து கூகிள் டாக் மென்பொருள் விண்டோஸ் 2000, விண்டோஸ் XP மற்றும் விண்டோஸ் 2003 சேவர் இயங்குதளத்தில் மாத்திரமே கிடைக்கின்றது. ஏனைய இயங்குதளங்களில் உள்ளவர்கள் ஜபர்' தொழில்நுட்பத்தினூடாக கெயிம் போன்ற இணைய உரையாடல் மென்பொருட்களிற்கூடாக இணைந்துகொள்ளலாம் (மேலே குறிப்பிட்ட இயங்குதளங்கள் உட்பட). எனினும் இணையமூடான ஒலி அழைப்புக்கள் கூகிள் டாக்கில் மாத்திரமே வேலை செய்யும். கூகிள் ஜிங்கிள் என்ற பெயருடன் இணையமூடான ஒலி அழைப்புக்களை வெளியிட்டுள்ளனர்.
வரலாறு
23 ஆகஸ்ட் 2005 ஆப்பிள் X கணினியூடான ஜபர் தொழில்நுட்பத்திலமைந்த இணைய உரையாடல் சேவையா முன்மொழியப் பட்டிருந்தது. கூகிளின் போர்ட் (Port) 5222 இச்சேவையில் இணையமுடியும். 7 பெப்ரவரி 2006 இல் இருந்து ஜிமெயில் மின்னஞ்சல் சேவையில் நுழைந்தவர்களிற்கு கூகிள் டாக் இணைய உரையாடல் சேவை மின்னஞ்சலூடாகக் வரும் சில வாரங்களில் கிடைக்கும் என்றனர். இவ்வாறு ஜிமெயில் மின்னஞ்சலூடாக உரையாடலில் ஈடுபடுவது கூகிள் டாக் பாவனையாளர்களை அதிகரிக்கச் செய்யும் என்று எதிர்பார்க்கப் படுகின்றது.
தொழில் நுட்பத் தகவல்கள்
ஒத்தியங்கும் தன்மையே கூகிள் டாக்கின் பலம் என கூகிள் கூறியுள்ளது. கூகிள் டாக் ஜபர் மற்றும் XMPP தற்போதுள்ள் செய்திகளைப் பரிமாறவும் உதவியது. 17 ஜனவரி 2006 இலிருந்து கூகிள் சேவரிலிருது சேவருக்கான எந்தவொரு மீண்டும் அழைக்கும் (dialback protocol) ஜபர் தொழில் நுட்பமுள்ள் சேவரை ஆதரிக்கத் தொடங்கியது.
கூகிள் டாக் உரையாடல்கள் யாவும் தானாகவே ஜிமெயில் மின்னஞ்சலில் ஓர் கோப்புறைக்குள் சேமிக்கப் படும். இந்நடைமுறையானது ஓரிடத்தில் உரையாடல்களைச் சேமிப்பதால் தேடல்களை இலகுவாக்குவதோடு எந்தக் கணினியில் சேமித்தோம் என்ற பிரச்சினையும் கிடையாது.
கத்தரியில் ஒருங்கிணைந்த பயிர் பாதுகாப்பு
கத்தரியில் ஒருங்கிணைந்த பயிர் பாதுகாப்பு என்பது கத்தரிக்காய் சாகுபடியில் அதன் பயிர்களை நன்கு பாதுகாப்பது குறித்த ஒரு செய்முறையாகும்
உசாத்துணை
பகுப்பு:வேளாண்மை
பவனாத்து கண்காட்சி
பவனாத்து கண்காட்சி (Bhavnath fair) இந்தியாவின் குசராத் மாநிலம் சூனானாகத்து மாவட்டத்தில்  உள்ள கிர்னார் மலை அடிவாரத்தில் சுவர்ணரேகா நதிக்கரையில் நடைபெறுகிறது. பாவ்நாத்து கண்காட்சி குசராத்து மாநிலத்தின் முக்கியமான திருவிழாக்களில் ஒன்றாகும்.
இடம்
சூனாகத்து நகரத்தில் உள்ள கிர்னார் மலையடிவாரத்தில், சுவர்ணரேகா நதிக்கரையில், மிகவும் பழமையான பவநாத் து கோயில் உள்ளது. கோவிலின் தன்னிச்சையாகத் தோன்றிய சிவலிங்கத்தின் பின்னணி அற்புதமான இயற்கை காடுகளுடன் அழகாக இருக்கிறது.
நேரம்
இத்திருவிழா ஒவ்வொரு ஆண்டும் மகா சிவராத்திரியின் போது சூரியமான முறையில் கணி க்கப்படும் தமிழ் நாட்காட்டி ஆண்டின் பதினோராவது மாதமான மாசி மாதத்தின் ஏகாதசியில் (கிருஷ்ண பட்சம் தொடங்கி மாசிமாதம் அமாவாசை வரையில்
மத முக்கியத்துவம்
பவனாத்து திருவிழாவில், மகா சிவராத்திரியின் நள்ளிரவில் பவனநாதர் வழிபடப்படுகிறார். மகாபூசையை முன்னிட்டு குசராத்தில் இருந்து ஏராளமான துறவிகளும், நாக சாதுக்களும் வருகிறார்கள். பார்வையாளர்களுக்காக பல்வேறு இடங்களில் அன்னதானச் சத்திரங்களும் திறக்கப்பட்டுள்ளன.
மாசி மாத நவமி நாளில், பவனநாதர் கோவிலில் மதம் மற்றும் கலாச்சாரத்தின் கொடி ஏற்றப்படுகிறது. இந்த நேரத்தில் சங்கு முழங்க, பல்வேறு வாத்தியங்கள் இசைக்க, மகாதேவா முழக்கத்துடன் நாகபாவர் யானைகள் மீது சவாரி செய்வதை காணலாம். முசுகுந்தன் குகை, பத்திரகிரியார் குகை மற்றும் குரு தத் குகைகளும் இந்த இடத்தில் மிகவும் பிரபலமானவை. இலட்சக்கணக்கான பக்தர்கள் இங்கு வந்து தரிசனம் செய்து மகிழ்கின்றனர்.
இந்த இடம் அகிர் மற்றும் மெர் இனக்குழு மக்களுக்கு நம்பிக்கை மற்றும் நம்பிக்கைக்குரிய ஓர் இடமாகும். நாட்டுப்புற இசை, ராசு-கர்பா மற்றும் பசன்-கீர்த்தனை நிகழ்ச்சிகளும் கண்காட்சி நாட்களில் இரவில் ஏற்பாடு செய்யப்பட்டுள்ளன.
வரலாறு
இசுஸ்கந்த புராணத்தில் பவனாத்து திருவிழா பற்றி ஒரு புராணக்கதை உள்ளது. இந்த புராணத்தின் படி, சிவன் - பார்வதி வானத்தில் தேரில் பயணம் செய்தபோது, அவளுடைய தெய்வீக ஆபரணம் பவனாத்து கோவிலுக்கு அருகில் கீழே விழுகிறது. எனவே இது வசுத்ர புடக்சேத்ரம் என்று அழைக்கப்படுகிறது.
மகா சிவராத்திரி நாளில் மகா பூசையின் போது சங்கு முழங்க நாகபாவாவின் ஊர்வலமும், மிருகி குண்டத்தில் நீராடி, கிர்னார் மலையடிவாரத்தில் முழுக்கமிடுவதும் ஓர் ஆன்மீக அனுபவம். ஒரு நாட்டுப்புறக் கதையின்படி, மிருகி குண்டத்தில் நீராடுவது மக்களுக்கு இரட்சிப்பைக் கொண்டுவருகிறது.
பர்துகரி, கோபிசந்த் மற்றும் அசுவத்தாமா போன்ற சித்தர்கள் நவநாத்து மற்றும் மகாசித்த தலமான கிர்னாரில் வாழ்கின்றனர். மேலும் சிவராத்திரி நாளில் இந்த சித்தர்கள் மிருகி குண்டத்தில் நீராட வருகிறார்கள். சித்தர்கள் இந்த குண்டத்தில் குளித்தால் வெளியில் வரமாட்டார்கள் என்ற நம்பிக்கையும் உள்ளது.
வசதிகள்
பவனாத்து கண்காட்சிக்கு வருபவர்களுக்கு தங்குமிடம் மற்றும் உணவு இலவசமாக வழங்கப்படுகிறது. 300 முதல் 350 பேர் வரை தங்கக்கூடிய கூடாரங்கள் மக்களுக்காக கட்டப்பட்டுள்ளன. மக்கள் வாங்கும் வகையில் பல்வேறு பிரசாதங்கள் மற்றும் பொருட்களுக்கான கடைகளும் அமைக்கப்படுகின்றன. அரசு மற்றும் அரை அரசு நிறுவனங்களும் தங்கள் சொந்த கண்காட்சிகளை இங்கு நடத்துகின்றன.
புற இணைப்புகள்
பகுப்பு:குசராத்தின் பண்பாடு
அக்டோபர் 14
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
அலஸ்டார் ஹிக்னல்
அலஸ்டார் ஹிக்னல்  (Alastair Hignell , பிறப்பு: செப்டம்பர் 4 1955 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 170 முதல்தர துடுப்பாட்டப் போட்டிகளிலும், 341 ஏ-தர துடுப்பாட்டப் போட்டியிலும் கலந்து கொண்டுள்ளார். 1974-1983 ஆண்டுகளில், இங்கிலாந்து முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அலஸ்டார் ஹிக்னல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 6, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1955 பிறப்புகள் பகுப்பு:வாழும் நபர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
மடக்கைச் சுருள்
மடக்கைச் சுருள் அல்லது மடக்கைச் சுருளி என்பது ஒரு சிறப்புவகைச் சுருள் வளைவு ஆகும். இது இயற்கையில் பரவலாகக் காணப்படுகிறது. முதன் முதலாக டெசுக்கார்ட்டசு என்பவர் மடக்கைச் சுருள் பற்றி விளக்கினார். இதன் பின்னர், ஜேக்கப் பெர்னோலி இது குறித்து விரிவாக ஆய்வு நடத்தினார். இவர் இதை "அற்புதமான சுருள்" (marvellous spiral) என அழைத்தார்.
வரைவிலக்கணம்
முனைவாள்கூறுகளில் (r,θ) இந்த வளைவைப் பின்வருமாறு எழுதலாம்:
அல்லது
இங்கே e இயற்கை மடக்கைக்கான அடி. a, b என்பன குறிப்பிலா மாறிலிகள்.
அளபுரு வடிவத்தில் இவ்வளைவைப் பின்வருமாறு எழுதலாம்:
வெளியிணைப்புகள்
பகுப்பு:சுருள்கள் பகுப்பு:மடக்கைகள் பகுப்பு:வளைவரைகள்
நாடுகள் வாரியாக மின்சார மகிழுந்து பயன்பாடு
உலகளவில் இங்கு பட்டியல் இடப்பட்டுள்ள பத்து நாடுகளில்  உட்செருகு மின்சார மகிழுந்து மிக அதிகளாவில் பயன்பாட்டில் உள்ளது.
நார்வே
நார்வே நாடு உலகிலேயே மிக அதிக மின்சார மகிழுந்து பயன்பாடு கொண்ட நாடு.ஒவ்வொரு 100 மகிழுந்தில் தலா 1  மகிழுந்து  உட்செருகு மின்சார  மகிழுந்து  ஆகும் .மேலும் இந்நாட்டில் பயன் படுத்தப்படும் மின்சாரத்தில்  98  விழுக்காடு நீர்மின்திறன் மூலம் கிடைப்பதால் உலகளவில் சுத்தமான மின்சார நுகர்வு கொண்டதும் இந்நாடு .அரசாங்கத்தால் வழங்கப்படும் ஊக்கிகள் மின்சார மகிழுந்து பயன்பாடு பெருகுவதற்கு ஒரு முக்கிய காரணமாகும்.
மேற்கோள்கள்
http://www.hybridcars.com/top-six-plug-in-vehicle-adopting-countries-2015/
பகுப்பு:போக்குவரத்து பகுப்பு:சாலைப் போக்குவரத்து
உள்வெளி
கணிதத்தின் ஒரு பிரிவான நேரியல் இயற்கணிதத்தில் திசையன் வெளி என்ற கருத்துடன்  கூடவே திசையன் உள்வெளி (Vector subspace) என்ற கருத்தும் உண்டு.
வரையறை
எடுத்துக்காட்டாக, யூக்ளிடின் தளம் V_2 வை எடுத்துக்கொள்வோம். தொடக்கப்புள்ளி வழியாகச்செல்லும் எந்த நேர்கோடும் ஒரு உள்வெளி.
யூக்ளிடின் முப்பரிமாண வெளி V_3 இல், தொடக்கப்புள்ளி வழியாகச் செல்லும் எந்த நேர்கோடும், எந்தத் தளமும் உள்வெளிகளே.
சுருங்கச்சொன்னால், திசையன்வெளி V இல், ஒரு குறிப்பிட்ட உறுப்பு  u_0 இன் எல்லா அளவெண் மடங்குகளும் சேர்ந்து ஒரு உள்வெளியாகும்.
வரையறைப்படி பார்த்தால் ஒவ்வொரு முறை உள்வெளி என்று உறுதிப்படுத்துவதற்கும் திசையன்வெளியின் எல்லா நிபந்தனைகளையும் சரிபார்க்கவேண்டும் தான். ஆனால், இரண்டே நிபந்தனைகளைச் சரிபார்த்தால் போதும் என்பதற்கு ஒரு தேற்றத்தை நிறுவமுடியும். அத்தேற்றத்தின்படி,
V என்ற திசையன் வெளியில் அடங்கிய S என்ற ஒரு வெற்றில்லாத உட்கணம், ஒரு உள்வெளி யாவதற்கு கீழுள்ள இரண்டும் சரிபார்க்கப்பட்டால் போதும்:
(உ.வெ. 1) S இல் உள்ள எந்த u, v க்கும், u + v \in S;
(உ.வெ. 2) \alpha ஒரு அளவெண்ணானால், S இல் உள்ள எந்த u க்கும்,
சில சார்பு வெளிகளில் உள்வெளிகள்
குறிப்பு: வெளிகளின் குறியீடுகளுடைய விபரங்களுக்கு இங்கே பார்க்கவும்.
கீழேயுள்ள உட்கணக்குறியீடுகள் காட்டும் உட்கணங்களெல்லாம் உள்வெளிகளே:
,
ஒவ்வொரு  க்கும்,.
உள்வெளிகளின் வெட்டு
V ஒரு திசையன் வெளியெனக்கொள்வோம்.
இதனுடைய முக்கியமான விளைவுகளில் ஒன்று ஒருங்கமைச்சமன்பாடுகளை விடுவிக்கும்போது ஏற்படுகிறது. கீழேயுள்ள மூன்று சமன்பாடுகளையும் சரியாக்கும் n-திசையன்களை எடுத்துக்கொள்வோம்:
இதனால் ; இங்கு W_i, i = 1,2,3 என்பது 1-வது, 2-வது, 3-வது  சமன்பாட்டின் விடைத்திசையன்களின் கணம்.
உள்வெளிகளின் ஒன்றிப்பு
U, W இரண்டும் V இன் உள்வெளிகள் எனக்கொள்வோம்.
இரண்டு உள்வெளிகளின் ஒன்றிப்பு உள்வெளியாக இருக்கவேண்டிய அவசியமில்லை. ஆனால்  அதாவது, U \cup W  இன் அளாவல் U \cup W ஐ அடக்கிய மிகச்சிறிய உள்வெளி. மற்றும்  ஒரு உள்வெளிதான். உண்மையில்,
என்று எளிதில் காட்டிவிடலாம்.
இதற்கு மேலும் ஆக இருக்குமானால்,  U + W ஐ  ஒரு நேரிடைக்கூட்டல் (direct sum) என்று சொல்வோம். இதற்கு கணிதவழக்குப்படி ஒரு பொதுக்குறியீடு உள்ளது: அ-து, U \oplus W.
முடிவுறு பரிமாணமுள்ள திசையன்வெளியின் உள்வெளி
V ஒரு முடிவுறு பரிமாணமுள்ள திசையன்வெளியென்று கொள்வோம்.
பகுப்பு:நேரியல் இயற்கணிதம் பகுப்பு:சார்புப் பகுவியல்
மேற்கோள்கள்
Векторное пространство
இயக்கச் சமன்பாடுகள்
இயற்பியலில், இயக்கச் சமன்பாடுகள் (equations of motion) எனப்படுபவை திசைவேக வளர்ச்சியுடன் நகரும் அல்லது இயங்கும் ஒரு பொருளின் நிலையினை நேரம் சார்பாக விளக்கும் சமன்பாடுகளாகும்.
U என்பதை தொடக்கத் திசைவேகமாகவும், V  என்பதை கடைசித் திசைவேகமாகவும், t  என்பதை இந்த திசைவேக மாற்றம் நிகழ தேவையான கால அளவு வினாடிகளிலும், a என்பது வேகவளர்ச்சி அல்லது வேகத்தளர்ச்சி என்றும், S  என்பது  இந்த t என்கிற கால அளவில் நகர்ந்த தூரம் என்றும் கொண்டால்
ஆகியவைகளே இயக்கச் சமன்பாடுகள் ஆகும்.
மேற்கோள்கள்
பகுப்பு:இயற்பியல் விதிகள் பகுப்பு:இயக்கவியல்
டாவிட் ஹெய்ஸ்
டாவிட் ஹெய்ஸ்  (David Heyes , பிறப்பு: பிப்ரவரி 7 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2000 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டாவிட் ஹெய்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 6, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:கம்பர்லாந்து துடுப்பாட்டக்காரர்கள் பகுப்பு:வாழும் நபர்கள்
வடக்குஇலந்தைகுளம் சந்தன மாரியம்மன் கோயில்
வடக்குஇலந்தைகுளம் சந்தன மாரியம்மன் கோயில் தமிழ்நாட்டில் தூத்துக்குடி மாவட்டம், வடக்குஇலந்தைகுளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காஜிபூர் மாவட்டம்
காஜிபூர் மாவட்டம் (Gazipur District) (গাজীপুর জেলা) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். 1741.53 சதுர கிலோ மீட்டர் பரப்பளவும், 34,03,912 மக்கள் தொகையும் கொண்ட இம்மாவட்டம்  டாக்கா  கோட்டத்தில் அமைந்துள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் காஜிபூர்  நகரம் ஒரு மாநகராட்சியும்  ஆகும்.
மாவட்ட எல்லைகள்
காஜிபூர் மாவட்டத்தின் வடக்கில் கிசோர்கஞ்ச் மாவட்டம் மற்றும் மைமன்சிங் மாவட்டத்தின் சில பகுதிகளும், தெற்கில் டாக்காவும், நாராயன்கஞ்சும், கிழக்கில் கிசோர்கஞ்ச் மாவட்டம் மற்றும் நரசிங்கடி மாவட்டக்களும், மேற்கில் டாக்கா மாவட்டம் மற்றும் தங்காயில் மாவட்டமும் எல்லைகளாக உள்ளது.
மாவட்ட நிர்வாகம்
1806.36 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக காஜிபூர் சதர், சிறீபூர், காளிகுயிர், கப்சியா மற்றும் காளிகஞ்ச் என ஐந்து  துணை மாவட்டங்களாகப் பிரிக்கப்பட்டுள்ளது.
இம்மாவட்டம் காஜிபூர் எனும் மாநகராட்சி மற்றும் நான்கு நகராட்சி மன்றங்களையும், நாற்பத்தி நான்கு  கிராம ஒன்றியக் குழுக்களையும், 715 வருவாய் கிராமங்களையும், 1,114 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 1700 ஆகும். தொலைபேசி குறியிடு எண் 02 ஆகும். இம்மாவட்டம் ஐந்து வங்காளதேச  நாடாளுமன்றத் தொகுதிகளைக் கொண்டுள்ளது. இம்மாவட்டம் 273.42 சதுர கிலோ மீட்டர் பரப்பளவில் காடுகளைக் கொண்டுள்ளது.
பொருளாதாரம்
இம்மாவட்டத்தில் லாப்லோங், பருளி, துரக், சுதி, கோலி, பனார், பாலு, செலய், பங்க்சி, சிதாலக்கா முதலிய வற்றாத ஆறுகளைக் கொண்டுள்ளதால், இங்கு நெல், சணல், கரும்பு, மூங்கில், பலா, பப்பாளி, உருளைகிழங்கு முதலியன பயிரிடப்படுகிறது.
மக்கள் தொகையியல்
1806.36 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  34,03,912  ஆக உள்ளது. அதில் ஆண்கள் 17,75,310 ஆகவும், பெண்கள் 16,28,602  ஆகவும் உள்ளனர். ஆண்டு மக்கள் தொகை வளர்ச்சி விகிதம் 5.21% ஆக உள்ளது. பாலின விகிதம் 104 ஆண்களுக்கு   100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1884  நபர்கள் வீதம் வாழ்கின்றனர். மாவட்ட சராசரி எழுத்தறிவு 62.6%  ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு  மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
வெளி இணைப்புகள்
gazipur.gov.bd
பகுப்பு:வங்காளதேச மாவட்டங்கள்
கல்பாரப்பட்டி சாமுண்டியம்மன் கோயில்
கல்பாரப்பட்டி சாமுண்டியம்மன் கோயில் தமிழ்நாட்டில் சேலம் மாவட்டம், கல்பாரப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலியூத்மிலா செர்னிக்
இலியூத்மிலா செர்னிக் (Lyudmila Ivanovna Chernykh, Людмила Іванівна Черних, Людми́ла Ива́новна Черны́х, லியூத்மிலா செர்னிஹ், 1935 சூன் 13 இல் உருசியாவில் இவானோவா ஒப்லாஸ்துவின் சூயா நகரில் பிறந்த சோவியத் வானியலாளர். இவர் 1960கள் முதல் 1980கள் வரை பல சிறுகோள்களைக் கண்டுபிடித்து பெயர்பெற்றவர். இவற்றை கிரீமியக் குடாவில் உள்ள நவுச்னி நகரத்து கிரீமிய வானியற்பியல் வான்காணகத்தில் இருந்து கண்டுபிடித்தார்.
வெளி இணைப்புகள்
பகுப்பு:1935 பிறப்புகள் பகுப்பு:வாழும் நபர்கள் பகுப்பு:சிறுகோள் கண்டுபிடிப்பாளர்கள் பகுப்பு:உருசிய வானியலாளர்கள் பகுப்பு:சோவியத் வானியலாளர்கள் பகுப்பு:பெண் வானியலாளர்கள் பகுப்பு:உக்ரைனிய வானியலாளர்கள் பகுப்பு:உருசியப் பெண் அறிவியலாளர்கள் பகுப்பு:2017 இறப்புகள்
மரையிடாக் குழல் (சுடுகலன்)
சுடுகலன்களின் வரலாறும் மரையிடுதலும்
முற்கால சுடுகலன்கள் வழுவழுப்பான குழல்களை கொண்டிருந்ததால், சுடப்பட்ட எறியங்கள் குறிப்பிடும்படியான நிலையான சுழற்சியை கொண்டிருக்காது. எறியத்தின் தேவையற்ற புரளுதல், அதை திசைதிருப்பி துல்லியமின்மையை உண்டாக்கும்.
குழலினுள்  சுருளை வடிவத்திலோ அல்லது பல்கோண வடிவத்திலோ மரையிடுவதால், எரியத்தின்மீது ஒரு நிலையான சுழற்சியை ஏற்படுத்தும். இதனால் எறியம் பறக்கையில், அதை திசைதிருப்பும் இதர சுழற்சிகள் தவிர்க்கப்படுகின்றன.
மேற்கோள்கள்
பகுப்பு:சுடுகலன் துறைச்சொற்கள் பகுப்பு:வகை வாரியாக பீரங்கிகள்
விசையிணை
விசையிணை அல்லது இணைவிசை அல்லது இரட்டை (Couple ) என்பது சமமான ஆனால் ஒன்றிற்கொன்று எதிர்திசைகளில் செயல்படும் இரு இணையான விசைகள் ஆகும். இவை யாதேனும் ஒரு பொருளில் தாக்கும் எதிரெதிர் திசைகளும் சம பருமனும் கொண்ட சமாந்தரமான இரு விசைகள் ஆகும். இரட்டையின் சுழல்திறன் (Moment) இவ்விரு விசையில் ஒன்றினை அவ்விரு விசைகளுக்கு இடையேயுள்ள செங்குத்து தூரத்தால் பெருக்கி வரும் பெருக்குத் தொகைக்குச் சமமாகும்.
F             ↑—————d————↓ F         M = F × d.  அலகு- நியூட்டன் மீட்டராகும்.
பகுப்பு:விசை பகுப்பு:இயற்பியல்
பேய் மீன்
பேய் மீன் (Devil Fish) அல்லது ராட்சத பேய் மீன் (மாபுலா மாபுலார்) என்ற மீனானது மைலோபாட்டிடே குடும்பத்தைச் சேர்ந்தது. இம்மீனினமானது அழியக்கூடிய மீனின வரிசையில் உள்ளது. பெரும்பாலும் மீன்பிடிப்பதாலோ அல்லது வேறு காரணத்தாலோ அது அழியக்கூடிய நிலையில் இருக்கிறது.
பரவல் மற்றும் வாழிடம்
மத்தியதரைக் கடல் பகுதியில் பேய் மீன் அதிகமாக உள்ளது. கிழக்கு அட்லாண்டிக் பெருங்கடல் பகுதிகளிலும் காணப்படுகிறது, தென்மேற்கு கடற்கரை பகுதி மற்றும் தெற்கு போர்த்துக்கல் பகுதியிலும் உள்ளது. மேலும், வடமேற்கு அட்லாண்டிக் பகுதியிலும் இருக்கலாம். அவைகள் பிரதானமாக ஆழ்கடலிலேயே வாழ விரும்புகின்றன. பேய் மீன் கடலோர பகுதி முதல் நெரிடிக் மண்டலம் வரை வசித்து வருவதால், அவற்றின் வீச்சு பல ஆயிரம் மீட்டர் ஆழம் வரை செல்லக் கூடியது. இம்மீன்கள் பொதுவாக சிறிய கூட்டமாக காணப்படுகின்றன, மேலும், அவ்வப்போது அவை பெரிய குழுக்களையும் உருவாக்குகின்றன.
சூழலியல்
இம்மீன்கள், வெளி ஓட்டுடைய (crustaceans) விலங்கின் குஞ்சுகளையும், சிறிய மீன்களையும் உணவாகக் கொள்கின்றன. இவை தன் உணவினை மாற்றியமைக்கப்பட்ட செவுள்கள் மூலம் நிழல் போல் பின் தொடர்ந்து பிடித்து இழுத்து உணவினை உண்கிறது. இது முட்டையிட்டுக் குஞ்சு பொரிக்கும் இனத்தைச் சேர்ந்தது. முட்டையிலிருந்து வரக் கூடிய குஞ்சுகள் தாயின் உடலிலிருந்து வெளிவருகிறது. வெளியே வந்த பின்பு முழுவுயிராக வளர்ச்சியடைகிறது. தாயின் உடலில் இருந்து வரக்கூடிய ஒரு மீன் குஞ்சு என்றழைக்கப்படுகிறது.
பாதுகாப்பு நிலை
இம்மீன்கள், ஒரு வரையறுக்கப்பட்ட வரம்புக்குள்ளும் மற்றும் குறைந்த விகிதமே இனப்பெருக்கமே செய்யக் கூடியது. இதன் விளைவாக சுற்றுச்சூழலுக்கு ஏற்ப மாற்றங்களுக்கு உள்ளாகின்றன. இந்த மீன் இனங்களுக்கு வரும் முக்கிய அச்சுறுத்தல்களானது மத்திய தரைக்கடல் பகுதியிலிருந்து ஏற்படும் மாசுசீர்கேட்டினால் வருகிறது. அதே போன்று மீன் பிடிப்பதில் பல்வேறு வகையான கருவிகளை உள்ளடக்கிய மீன்பிடி உபகரணங்கள் பயன்படுத்தப்படுகின்றன. அவையாவன, இழுவலை, சூரை மீன் கொண்டு பொறி வைத்து பிடித்தல், வலை போட்டு பிடித்தல் போன்ற முறைகள் கையாளப்படுகிறது. இதனால் இம்மீன் இனங்கள் அருகிவருகின்றன.
மேற்கோள்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:மீன்கள்
டொமினிக் ஹியூசன்
டொமினிக் ஹியூசன்  (Dominic Hewson , பிறப்பு: அக்டோபர் 3 1974 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 73 முதல்தர துடுப்பாட்டப் போட்டிகளிலும், 72 ஏ-தர துடுப்பாட்டப் போட்டியிலும் கலந்து கொண்டுள்ளார். 1996-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டொமினிக் ஹியூசன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 6, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1974 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
பெர்னாவ் தெ குவெய்ரோசு
பெர்னாவ் தெ குவெய்ரோசு (Fernão de Queyroz, டிசம்பர் 26, 1617 - ஏப்ரல் 10, 1688) யேசு சபையைச் சேர்ந்த கத்தோலிக்கக் குருவானவரும், வரலாற்று எழுத்தாளரும் ஆவார். போர்த்துக்கலைச் சேர்ந்த இவர் தனது 18 ஆவது வயதில் 30 பேர் அடங்கிய யேசு சபைக் குழுவினருடன் இந்தியாவுக்கு வந்தார். இவருடைய மேலாண்மைத் திறன் காரணமாக படிப்படியாக உயர்ந்து இந்தியாவில் யேசு சபையினரின் மிக உயர்ந்த பதவியான "புரொவின்சல்" என்னும் பதவியை வகித்தார். இவர் பல நூல்களை எழுதியுள்ளார். இவர் எழுதிய நூல்களிற் சில வெளியிடுவதற்கு முன்பே ஒரு தீ விபத்தில் அழிந்துவிட்டன. எனினும் வெளிவந்த சில நூல்கள் இலங்கை, இந்தியா போன்ற சில நாடுகளின் வரலாற்றை, குறிப்பாகப் போர்த்துக்கேயர் கால வரலாற்றை அறிந்துகொள்வதில் முக்கியமான சான்றுகளை வழங்குகின்றன.
வரலாறு
பெர்னாவ் தெ குவெய்ரோசு 1617 ஆம் ஆண்டு டிசம்பர் 26 ஆம் தேதி போர்த்துக்கலில் உள்ள அமரந்தே என்னும் இடத்தில் பிறந்தார். 1631 ஆம் ஆண்டில் கொயிம்பிரா என்னும் இடத்தில், யேசு சபையில் இணைந்துகொண்டார். சில காலத் தொடக்கநிலைக் கல்விக்குப் பின்னர் சமயப் பணிக்காக இந்தியா சென்ற யேசு சபைக் குழுவினருடன் இந்தியாவுக்குப் பயணமானார். 1635 ஆம் ஆண்டு ஏப்ரல் 12 ஆம் தேதி புதிய வைசுராயாகப் பதவி ஏற்பதற்காக லிசுபனில் இருந்து புறப்பட்ட பெட்ரோ த சில்வாவை ஏற்றிச் சென்ற கப்பலில் இக்குழுவினரும் பயணத்தைத் தொடங்கினர். குவெய்ரோசு கொச்சின் ஊடாக டிசம்பர் 8 ஆம் தேதி கோவாவைச் சென்றடைந்தார்.
கோவாவில் மெய்யியல், இறையியல் ஆகியவற்றைக் கற்றார். பின்னர் அங்கேயே இறையியல் பேராசிரியர் ஆனார். ஆனாலும், சபையின் பிற பொறுப்புக்களை ஏற்றுக்கொள்வதற்காக இப்பதவியை விடவேண்டியது ஆயிற்று. தியூவின் துணை வட்டகைக் குருவாகப் (Vice Rector) பதவி ஏற்றார். பின்னர் தனா கல்லூரி, பசீமிலும் வட்டகைக் குருவானார். பின்னர் மேதகர் (Provost) பதவிக்கு உயர்ந்தார். பின்னர் சிலகாலம் முக்கியமான பிரகாமின் கத்தோலிக்கச் சமூகத்தின் கோவிற்பற்றுக் குருவானவராகப் பணியாற்றினார். விரைவிலேயே, இந்தியாவில் யேசு சபையின் மிக உயர்ந்த பதவியான "புரொவின்சல்" பதவி அவருக்குக் கிடைத்தது. மூன்றாண்டுக் காலப் பதவியான இதை அவர் 1677 முதல் 1680 வரை வகித்தார். பதவியில் இருந்து விலகிய பின்னர் கோவாவிலேயே வசித்த அவர் சமயத்தொடர்பான பிற அலுவல்களிலும், எழுத்துத் துறையிலும் ஈடுபட்டிருந்தார். தொடர்ந்து 53 ஆண்டுகள் இந்தியாவில் வாழ்ந்த குவெய்ரோசு 1688 ஏப்ரல் 10ம் தேதி காலமானார்.
ஆக்கங்கள்
குவெய்ரோசு ஒரு சிறந்த அறிஞர். அத்துடன் இவர் யேசு சபையில் பெரிய பதவிகளை வகித்ததனால் சபையின் நடவடிக்கைகள் குறித்தும் பொதுவான நடப்புகள் குறித்தும் ஏராளமான தகவல்கள் அவருக்குக் கிடைக்கக்கூடியதாக இருந்தன. இவர் சிறப்பான எழுத்து வல்லமை பெற்றிருந்தமையால், பல்வேறு விடயங்கள் குறித்துப் பல நூல்களை இவர் எழுதினார். 1664 ஆம் ஆண்டில் இவர் தங்கியிருந்த யேசு சபைக் குருமடம் தீவிபத்தில் எரிந்து அழிந்த போது இவர் எழுதிப் பதிப்பிப்பதற்காக வைத்திருந்த நூல்கள் பலவும் எரிந்து சாம்பரானதாகத் தெரிகிறது. ஆனாலும், 17 ஆம் நூற்றாண்டில் புகழ் பெற்று விளங்கிய யேசு சபையைச் சேர்ந்த சகோதரர் பெட்ரோ த பாசுட்டோ (Pedro de Basto) என்பவரது வாழ்க்கை வரலாறு குறித்த நூல் மட்டும் உதவியாளர் ஒருவரால் காப்பாற்றப்பட்டுப் பின்னர் பதிப்பிக்கப்பட்டது. இந்த நூலைப் பதிப்பித்ததன் மூலம் இலங்கையில் போர்த்துக்கேயரின் ஆட்சி குறித்த நூல் ஒன்றை எழுதும் எண்ணம் ஏற்பட்டது. தொடர்ந்து இலங்கை மீதான உலகியல், ஆன்மீக வெற்றி (Conquista Temporal e Espiritual de Ceilao) குறித்த நூலை போர்த்துக்கேய மொழியில் எழுதினார். இந்நூல் 1671ல் தொடங்கி 1686ம் ஆண்டு வாக்கில் எழுதி முடிக்கப்பட்டது. இதன் பின்னர் குவெய்ரோசு அதிக காலம் வாழ்ந்திருக்கவில்லை. 20 ஆம் நூற்றாண்டின் முற்பகுதி வரை, அக்கறை இல்லததாலோ, வேண்டுமென்றோ இந்த நூலை வெளியிடுவதில் எவரும் அக்கறை காட்டவில்லை. கோவாவில் இருந்த போர்த்துக்கேய நிர்வாகச் சூழலுக்கு வெளியே இந்த நூல் பற்றி அரிதாகவே அறியப்பட்டிருந்தது. எஸ். ஜி. பெரேரா என்பவர் The Temporal and Spiritual Conquest of Ceylon என்னும் தலைப்பில் ஆங்கிலத்தில் மொழிபெயர்த்தார். இது 1930ம் ஆண்டு கொழும்பில் வெளியிடப்பட்டது. குவெய்ரோசின் இந்த நூல் போர்த்துக்கேயர் கால இலங்கை வரலாற்றை எழுதுவதிலும், யாழ்ப்பாண அரசின் இறுதிக்கட்ட வரலாற்றை அறிவதிலும் முக்கிய சான்றுகளை அளிக்கிறது.
இவற்றையும் பார்க்கவும்
பகுப்பு:போர்த்துக்கேய வரலாற்று எழுத்தாளர்கள் பகுப்பு:1617 பிறப்புகள் பகுப்பு:1688 இறப்புகள் பகுப்பு:கிறித்தவ போதகர்கள் பகுப்பு:இயேசு சபையினர் பகுப்பு:போர்த்துக்கேய நபர்கள்‎
வட சென்னை குத்துச் சண்டை வரலாறு
1990க்கு முன்புவரை வட சென்னையின் விளையாட்டுகளில் குத்துச்சண்டைக்கு ஒரு முக்கிய இடம் இருந்தது. ஏராளமான பயிற்சி பட்டறைகளும், குத்துச்சண்ணை வீரர்களும் வட சென்னையில் இருந்தனர்.
தேசிய மேம்பாட்டு கல்வி குழுமம்
தேசிய மேம்பாட்டு கல்வி குழுமம்
1988 ஆம் ஆண்டில் திரு. ஜே. ஆர். டி. டாட்டாவால் நிறுவப்பட்டது மற்றும் நிறுவப்பட்டது. பெங்களூரில் உள்ளது இந்த நிறுவனம் பல்வேறுபட்ட அறிவுசார் பின்னணியிலிருந்து தனிநபர்களை ஒன்று திரட்டும் ஒரு மன்றமாக செயல்படுகிறது. அவர்கள் தொழில் மற்றும் அரசாங்க நிர்வாகிகள், பொது விவகாரத் தலைவர்கள், பல்வேறு தரப்பினருக்கான பிரத்தியேக நபர்கள், இயற்கை மற்றும் உயிர் அறிவியல், மனிதநேயம், மற்றும் சமூக அறிவியல்களில் உள்ள கல்வியாளர்கள் ஆகியோரிடமிருந்து நிர்வாகிகள் மற்றும் மேலாளர்கள் அடங்குவர்.
வட சென்னை குத்துச் சண்டை வரலாறு
வரலாறு
இன்றைக்கு உள்ள விளையாட்டு சங்கங்கள் போல அக்காலத்தில் பரம்பரைகள் இருந்தன. அவற்றில் குறிப்பிடத்தக்கவை சார்பட்டா பரம்பரை, இடியப்ப நாயக்கர் பரம்பரை, சுண்ணாம்புக் குளம் பரம்பரை, சூளை எல்லப்ப செட்டியார் பரம்பரை போன்றவை ஆகும். இந்த பரம்பரையின் தலை சிறந்த வீரரிடம் குத்துச் சண்டையை கற்றுக் கொண்டவர்கள் அந்தப் பரம்பரையின் வாரிசுகளாக கருதப்பட்டனர். போட்டியில் வீரர்களின் கௌரவத்தைவிட பரம்பரையின் கௌரவம் முதன்மையானதாக இருக்கும். காலப்போக்கில் சுண்ணாம்புக்குளம் பரம்பரை சார்பட்டா பரம்பரையுன் இணைந்துவிட்டது. இதே போல சூளை எல்லப்ப செட்டியார் பரம்பரை இடியப்ப நாயக்கர் பரம்பரையில் இணைந்துவிட்டது. இந்த இரு பரம்பரைகளுமே போட்டிகள் வழக்கொழியும்வரை போட்டிகளில் சண்டையிட்டு வந்தன.
தேசிய மேம்பாட்டு கல்வி குழுமம்
NIAS அடிப்படையிலான தத்துவம் அதன் ஆராய்ச்சி குழுக்களால் வடிவமைக்கப்பட்டுள்ளது, இவை இயற்கையான மற்றும் சமூக அறிவியல், மனிதநேயம் மற்றும் கலைகளில் பல்வேறு துறைகளில் இருந்து பெறப்படுகின்றன. அறிவியல் மற்றும் தொழில்நுட்பம், தத்துவம், சமூகப் பிரச்சினைகள் மற்றும் தலைமை ஆகியவற்றுக்கிடையில் சந்திப்புகள் பற்றிய ஆய்வுக்கு இந்த ஒருங்கிணைந்த அணுகுமுறைக்கு இந்த நிறுவனம் தனித்துவமானது.
வட சென்னை குத்துச் சண்டை வரலாறு
வரலாறு
இருபரம்பரையிலும் உச்சத் தலைவரானவர் தகுதிபெற்ற வீரரை தயார்படுத்தி சண்டைக்கு அனுப்பினர். தொடக்கத்தில் பரம்பரைகளுக்கு இடையிலான கௌரவச் சண்டைகளே நடந்தன. இந்த போட்டிகள் ஒரு கட்டத்தில் குத்தகைதாரர் கைகளில் சென்றது. அவர்கள் பப்லிக் பாக்சிங் என்னும் பெயரில் போட்டிகளை ஏற்படு செய்தனர். அதன்பிறகு இது பணம் கொழிக்கும் போட்டியாக மாறியது. வீரர்களுக்கு போட்டியில் கலந்துகொள்ள ஒரு தொகை, வென்றால் ஒரு தொகை என தரப்பட்டது. வெல்கிற வீரர்களுக்கு ஒப்பந்தத் தொகை கூடிக்கொண்டே போகத் தொடங்கியது. இதன்பிறகு வீரர்களுக்கு பணமும் செல்வாக்கும் கிட்டத் தொடங்கின.
ஓப்பந்தம் போட்ட பிறகு போட்டியாளர்களை ஜோடியாக நிறுத்தி ஒளிப்படம் எடுத்தனர். அந்த படத்தை நுண்டறிக்கை,  சுவரொட்டி போன்றவற்றில் போட்டு விளம்பரம் செய்தனர். மேலும் துண்டறிக்கைகளில் போட்டியாளர்கள் பற்றிய குறிப்பு, அவர் எவரின் சீடர், எத்தனை போட்டிகளில் இதுவரை வென்றுள்ளார் போன்ற விவரங்கள் அச்சிடப்பட்டன. போட்டியைக் காண நுழைவுக் கட்டணம் வசூலிக்கபட்டது. போட்டியில் முதலில் இளைய வீரர்கள் மோதுவர். பின்னர் இறுதியில் மூத்த போட்டியாளர்கள் மோதுவர். இந்த குத்துச்சண்டைகளானது நேரு விளையாட்டரங்கம், சூளை கண்ணப்பர் திடல், தண்டையார் பேட்டை டேப்லெட் மைதானம், மெரீனா கடற்கரை போன்ற இடங்களில் நடத்தப்பட்டன. உலக குத்துச்சண்டை வீரர் முகம்மது அலி 1980இல் சென்னை வந்தபோது காட்சிப் போட்டியில் கலந்துகொண்டார்.
போட்டியின் விதிகள் காலத்துக்கு ஏற்ப மாறிவந்துள்ளன. துவக்கத்தில் போட்டியாளர்கள் ஒரே எடையில் இருக்கவேண்டும் என்ற விதி இருக்கவில்லை. பார்க்க சமவலு உள்ளவராக இருந்தாலே மோத விடுவர். இந்நிலையில் 1948இல் ஓரு போட்டிக்கு கல்கத்தாவில் இருந்து ஆங்கிலோ இந்தியரான நாட்டெர்ரி என்ற வீரர் வந்தார். அப்போது சார்பட்டா பரம்பரையின் சிறந்த வீரராக எஸ். ஏ. அருணாச்சலம் இருந்தார். அருணாசலத்தைவிட நாட்டெர்ரி மூன்றுமடங்கு எடை மிக்கவராக இருந்தார். இருவருக்கும் நடந்த குத்துச்சண்டையில் அருணாச்சலம் களத்திலேயே இறந்தார். இந்த நிகழ்வுக்குப் பிறகு மோதுகின்ற இருவரும் குறிப்பிட்ட எடை இருக்கவேண்டும் என்ற விதி கொண்டுவரப்பட்டது.
தேசிய மேம்பாட்டு கல்வி குழுமம்
இந்த மாநாடுகள் மாநாடுகள், விரிவுரைகள் மற்றும் நாடக நிகழ்ச்சிகளுக்கு ஏராளமான வசதிகளைக் கொண்டுள்ளன. ஜே.ஆர்.டி டாடா ஆடிட்டோரியம் மற்றும் விரிவுரை ஹால்ஸ் நீண்ட மணிநேர விவாதங்கள் மற்றும் கலந்துரையாடல்களுக்கு சிறந்த வளிமண்டலத்தை எளிதாக்குகின்றன. இந்திய அறிவியல் கழகத்தின் கரையோர வளாகத்திற்குள்ளாக ஐந்து ஏக்கர் நிலத்தில் அமைந்திருக்கும், NIAS இன் கட்டிடங்கள் நேர்த்தியான கோடுகள் மற்றும் வளைந்த தாழ்வாரங்கள் கொண்ட ஒரு குறிப்பிடத்தக்க தனித்துவமான கட்டிடக்கலை உள்ளது. முழுமையாக அளித்த விருந்தினர் அறைகள் பார்வையாளர்கள் மற்றும் நிச்சயமாக பங்கேற்பாளர்கள் 'ஒரு இனிமையான ஒரு தங்க.
வட சென்னை குத்துச் சண்டை வரலாறு
வரலாறு
நாட்டெர்ரியை எதிர்த்து சண்டையிட சார்பட்டா பரம்பரையில் கிட்டடேரி முத்து தயார்படுத்தப்பட்டார். முத்துவுக்கு தீவிர பயிற்சி அளிக்கப்பட்டது. போட்டியில் நாட்டெர்ரியை முத்து தோற்கடித்தார். வெள்ளைக்காரரான நாட்டெர்ரியை முத்து வென்ற இந்த வெற்றி மக்களால் கொண்டாடப்பட்டது.
தேசிய மேம்பாட்டு கல்வி குழுமம்
NIAS பொது விரிவுரைகள், பிராந்திய, தேசிய மற்றும் சர்வதேச மாநாடுகள், சிம்பொசியா மற்றும் கருத்தரங்குகள் ஆகியவற்றின் செயல்திறன் மிக்க திட்டமாக மற்றும் ஆராய்ச்சி மற்றும் பொது அக்கறையின் மேற்பூச்சு பகுதிகள் மீது கவனம் செலுத்துகின்ற பிற நிறுவனங்களுடன் சுயாதீனமாக அல்லது கூட்டாக ஒருங்கிணைக்கப்படுகின்றன.
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
வட சென்னை குத்துச் சண்டை வரலாறு
விதிகள்
1938 வரை குத்துச்சண்டையில் தமிழ் சண்டை என்ற வகையே இருந்தது. இந்த தமிழ் சண்டையில் முகத்தில் மட்டுமே குத்தவேண்டும். வேறு எங்கும் தாக்கக்கூடாது அப்படி தாக்கினால் தாக்கியவர் வெளியேறவேண்டும். பின்னர் ஆங்கிலச் சண்டை என்பது அறிமுகமானது. இதில் தொப்புளுக்கு மேலே எங்கு வேண்டுமானாலும் தாக்கலாம். களமானது 22க்கு 22 அடி கொண்டதாக சதுரமாக இருக்கும். ஒரு சுற்று என்பது மூன்று நிமிடம் கொண்டது. போட்டி மூன்று சுற்றுகள் கொண்டது. இடையில் ஒரு நிமிடம் ஓய்வு. இதற்கிடையில் யார் அதிக குத்துக்களை இடுகிறாரோ அவர் வென்றவர். இருவரும் சம நிலையில் இருந்தால் மேலும் சுற்றுகள் தொடரும். போட்டியில் விதிகளை மீறுபவர்களுக்கு வெள்ளை அட்டை காண்பிக்கப்படும். முரட்டுத்தனமாக விதியை மீறுபவர் களத்திலிருந்து வெளியேற்றபட்டு எதிராள் வென்றதாக அறிவிக்கப்படுவார்.
முடிவு
போட்டிகள் நடக்கும்போது தங்கள் விருப்பத்துக்குரியவர் தோற்றுப்போவதை பல சமயங்கள் இரசிகர்களால் ஏற்றுக்கொள்ள முடியாமல் போய்விட்டது. அவர்கள் தங்கள் கைகளில் கிடைப்பதைக் கொண்டு அடிதடியில் இறங்கும் நிலை அவ்வப்போது ஏற்படத் தொடங்கியது. இந்நிலையில் எட்டியப்ப நாயக்கர் பள்ளித் திடலில் பொதுமக்கள் முன்னிலையில் ஒரு குத்துச்சண்டை போட்டி நடந்தது. போட்டியை பார்க்க பல ஆயிரம்பேர் கூடி இருந்தனர். அப்போது பார்வையாளர்கள் மத்தியில் இருந்த ஒரு கும்பல் அரிவாள், கத்தி என பயங்க ஆயுதங்களுடன் புகுந்து ரகளையில் ஈடுபட்டது. இதனால் பெரும் கலவரம் ஏற்பட்டது. இதனால் 1989இல் பப்லிக் பாக்சிங் போட்டிகளுக்கு தடைவிதிக்கப்பட்டது.
தற்கால நிலை
வட சென்னையின் குத்துச்சண்டை பாரம்பரியத்தைக் காக்கும் விதமாக சுமார் 20 பயிற்சி நிலையங்கள் தற்போதும் செயல்பட்டு வருகின்றன.
பரவலர் பண்பாட்டில்
வட சென்னையின் இந்த பரம்பரைகளுக்கு இடையில் நடந்த மோதல்களை அடிப்படையாக கொண்டு 2021 ஆம் ஆண்டு பா. ரஞ்சித் இயக்கத்தில் சார்பட்டா பரம்பரை என்ற படம் வெளியானது.
குறிப்புகள்
பகுப்பு:சென்னையின் வரலாறு பகுப்பு:சென்னையில் விளையாட்டு
மதன் பாப்
'''எஸ். கிருஷ்ணமூர்த்தி''' (ஆங்கிலம்:Madhan Bob) என்னும் இயற்பெயர் கொண்ட இவர், மதன் பாப் என்று பரவலாக அறியப்படும் திரைப்பட நகைச்சுவையாளரும், நிகழ்ச்சி தொகுப்பாளரும் ஆவார்.
இசையமைப்பாளராக தன்னுடைய திரைப்பட வாழ்க்கையை தொடங்கினார். சன் தொலைக்காட்சியில் அசத்தப் போவது யாரு? என்ற நகைச்சுவை நிகழ்ச்சியில் நடுவராக பணியாற்றினார்.
வெளியிணைப்புகள்
பகுப்பு:1953 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவையாளர்கள் பகுப்பு:இந்தியத் திரைப்பட நடிகர்கள்
ஓமலூர் குஞ்சு மாரியம்மன் கோயில்
ஓமலூர் குஞ்சு மாரியம்மன் கோயில் தமிழ்நாட்டில் சேலம் மாவட்டம், ஓமலூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆதனுங்கன்
ஆதனுங்கன் சங்ககால வள்ளல்களில் ஒருவன்.
கள்ளில் ஆத்திரையனார் என்னும் புலவர் இவனைப் பாடிய பாடல்கள் 2 புறநானூற்றில் உள்ளன. அவை 175, 389.
ஒருபாடல் “எந்தை! வாழியாதனுங்கன்” என்று தொடங்குகிறது. இதில் புலவர் இவனை “அறத்துறை” என்கிறார்.
‘உலக இடைக்கழி’ போன்ற அறத்துறை என்கிறார்.
“என் நெஞ்சம் திறக்குநர் நிற் காண்குவரே, நின் யான் மறப்பின், மறக்குங்காலை, என் உயிர் யாக்கையின் பிரியும்’ என்னும் புலவர் வரிகள் நம் நெஞ்சை நெகிழவைக்கின்றன.
மற்றொரு பாடலில் வேங்கட வள்ளல் புல்லி போலக் கொடை வழங்கும்படி ஆதனுங்கனைப் புலவர் வேண்டுகிறார்.
வெளியிணைப்பு
என் நெஞ்சில் நினைக்காண்பார் - புறநானூற்றுப்பாடல்
பகுப்பு:சங்க காலச் சமூகம்
கரும்பு கட்டை பயிர் சாகுபடி
மறுதாம்பு சாகுபடி அல்லது கட்டை பயிர் சாகுபடி (Sugarcane ratoon crop cultivation) என்பது நடவு கரும்பை அறுவடை செய்த பின், மீண்டும் அடிக்கரும்பை சாகுபடிக்கு கொண்டு வருவதைக் குறிப்பதாகும். பொதுவாக இச்சாகுபடி முறைய்யானது கரும்பில் முதன்மையாக பின்பற்றப்படுகிறது, என்றாலும் பருத்தி, சம்பங்கி, சோளம், கீரைகள் போன்ற பயிர்களிலும் இம்முறை பின்பற்றப் படுகிறது.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:வேளாண்மை
சோமா மண்டல்
சோமா மண்டல் (Soma Mondal) இந்தியாவின் எஃகு ஆணையத்தின் தற்போதைய தலைவராக உள்ளார். 2021 ஆம் ஆண்டு சனவரி மாதல் முதல் தேதி முதல் இவர் இந்தப்பதவியில் உள்ளார். சோமா மண்டலுக்கு இந்திய எஃகு ஆணையத்தின் முதல் பெண் செயல்பாட்டு இயக்குனர் என்பது மட்டுமல்லாமல் நிறுவனத்தின் முதல் பெண் தலைவர் என்ற பெருமையும் பெற்றுள்ளார்.
ஆரம்ப கால வாழ்க்கை
சோமா மண்டல் புவனேசுவர் நகரில் ஒரு நடுத்தர குடும்பத்தில் பிறந்து வளர்ந்தார். இவரது தந்தை விவசாய பொருளாதார நிபுணர். சோமா 1984 ஆம் ஆண்டில் ரூர்கேலாவின் தேசிய தொழில்நுட்ப நிறுவனத்தில் மின் பொறியியலில் தேர்ச்சி பெற்றார்
மேற்கோள்கள்
பகுப்பு:வாழும் நபர்கள் பகுப்பு:இந்தியப் பெண் தொழிலதிபர்கள்
மகாராஷ்டிர வரலாறு
மகாராட்டிர வரலாறு தோராயமாக கி.மு 4 ஆம் நூற்றாண்டு காலகட்டம்வரை தெரியவருகிறது. கி.மு 4 ஆம் நூற்றாண்டு முதல் 875 வரையிலான காலகட்டம்வரை இப்பகுதியில் மகாராஸ்திரி பிராகிருதம் மொழியின் மேலாதிக்கம் கொண்ட மொழிகளின் ஆதிக்கத்தில் இருந்தன. இந்த மகாராஸ்திரி பிராகிரத்தில் இருந்தே மராத்தி மொழி ஒன்பதாம் நூற்றாண்டுக்கு மேல் உருவானது. மராத்தி மொழியின் பழமையான கல்வெட்டு தற்கால கர்நாடகத்தில் உள்ள சரவணபெலகுலாவில் உள்ள பாகுபளி சிலையின் அடிப்பகுதியில் உள்ளது. காலப்போக்கில், மகாராட்டிரா என்ற பகுதியாக அபரண்டா, விதர்பா, முலாக், அஷ்மக் அஸ்மகம், குந்தால் ஆகிய பகுதிகளும் அடங்கின. மேலும் நாகா, முண்டா மற்றும் பில் மக்கள் போன்ற பழங்குடி சமூகங்கள் வாழ்ந்த இப்பகுதி பண்டைய காலங்த்தில், தண்டகாரண்யம் என அழைக்கப்பட்டது.
கி.மு 4 ஆம் நூற்றாண்டு-கி,பி 12 ஆம் நூற்றண்டு காலகட்ட மகாராட்டிரம்
வலது|thumb|[[சிந்துவெளி நாகரிகம்|சிந்து சமவெளி நாகரீக டைமாபாத் குவியலில் எடுக்கப்பட்ட அராபா கலைப் பொருட்கள்.]] இன்றைய மகாராஷ்டிர பகுதி முதல் ஆயிரம் ஆண்டுகளில் பல பேரரசுகளின் ஆட்சிக்குட்பட்ட ஒரு பகுதியாக இருந்தது. இப்பகுதியை ஏறக்குறைய எட்டு நூற்றாண்டு காலத்தில் ஆண்ட பேரரசுகள் மவுரிய பேரரசு, சாதவாகனர், வாகாடகப் பேரரசு, சாளுக்கியர், இராஷ்டிரகூடர் ஆகியோராவர். மேலும் இந்தப் பேரரசுகள் இந்திய துணைக்கண்டத்துக்குள் பெரும் நிலப்பரப்பில் ஆட்சி செலுத்தின. இந்தப் பேர்ரசுகளின் காலத்தில் மகாராட்டிரத்தில் அஜந்தா, எல்லோரா குகைகள் போன்ற மிக பெரிய சில கலைச் சின்னங்கள் உருவாக்கப்பட்டன. மகாராட்டிர நிலப்பகுதி கி.மு நான்கு மற்றும் மூன்றாம் நூற்றாண்டுகளில் மௌரிய பேரரசால் ஆளப்பட்டது. ஏறக்குறைய கி.பி 230 காலகட்டத்தில் மகாராட்டிரம் சாதவாகனப் பேரரசின் ஆட்சியின் கீழ் வந்தது, 400 ஆண்டுகள் ஆளப்பட்டது. சாதவாகனர்களில் சிறந்த ஆட்சியாளர்  கௌதமிபுத்ர சதகர்ணி ஆவார். இந்த ஆட்சியாளர்கள் சிதியர்களால் வெற்றிகொள்ளப்பட்டனர். வாகாடகப் பேரரசு கி.பி 250–470 வரை ஆட்சி செய்தது. சாதவாகன மரபினர் தங்கள் ஆட்சியின் போது மகாராஸ்திரி பிராகிருதம் மற்றும் தெலுங்கு ஆகிய மொழிகளை ஆட்சி மொழிகளாக பயன்படுத்தினர். வாகாடப் பேரரசின்போது ஆட்சி மொழிகளாக சமசுகிருதம், மகாரஸ்திரி பிராகிருதம் ஆகிய மொழிகள் இருந்தன.
பிரவரபுரம்-நந்திவர்தனா கிளை: பிரவரபுரம்-நந்திவர்தனா கிளை ஆட்சியாளர்கள் வர்தா மாவட்டத்தில் உள்ள பிரவரபுரம் (பவுனார்) மற்றும் நாக்பூர் மாவட்டத்தின் மன்சார் மற்றும் நந்திவர்தன் (நாகர்தான்) போன்ற பல்வாறு தளங்களில் இருந்து ஆட்சி செய்தனர். இந்த கிளையினர் குப்தர்களுடன் திருமண உறவு கொண்டிருந்தனர். வத்சகுல்மா கிளை:வத்சகுல்மா கிளையை நிறுவியவர் முதலாம் பர்வரசேனாவின் மகனான இரண்டாம் சர்வசேனா ஆவார், இவர் தனது தந்தையின் மரணத்திற்கு பிறகு இக்கிளையை தோற்றுவித்தார். மன்னர் சர்வசேனா தனது தலைநகராக வத்சகுல்மா நகரை உருவாக்கினார். இது தற்கால மகாராட்டிரத்தின் வாஷிம் மாவட்டத்தில் உள்ள வாஷிம் நகரமாகும். இந்தக் கிளையின் ஆட்சிப்பகுதி சகயாத்ரி வட்டாரம் மற்றும் கோதாவரி ஆறு ஆகியவற்றுக்கு இடைப்பட்டப் பகுதியில் இருந்தது. இவர்களால் அஜந்தாவிலுள்ள புத்தமத குகைகள் சில அமைக்கப்பட்டன.
சாளுக்கிய பேரரசர்கள் மகாராட்டிரத்தை கி.பி 6 ஆம் நூற்றாண்டு முதல் 8 ஆம் நூற்றாண்டுவரையிலான காலகட்டம்வரை ஆண்டனர். மற்றும் இந்த மரபின் இரண்டாம் புலிகேசி, வட இந்தியாவின் இரண்டு பேரரசர்களான ஹர்ஷவர்தனர் மற்றும் இரண்டாம் விக்ரமாதித்தன் ஆகிய இருவரை போரில் தோற்கடித்தார். மேலும் 8 ஆம் நூற்றாண்டில் அரபு ஆக்கிரமிப்பாளைர்களையும் தோற்கடித்தார். இராஷ்டிரகூடர் மகாராட்டிரத்தை 8 ஆம் நூற்றாண்டு முதல் 10 ஆம் நூற்றாண்டுவரை ஆண்டனர். அரபு பயணியான சலைமான் ராட்டிரகூட மன்னனான அமோகவர்சனை  "உலகின் தலைசிறந்த 4 மன்னர்களில் ஒருவர்" என்றார். சாளுக்கிய் பேரரசு மற்றும் இராட்டிரக்கூடப் பேரரசு ஆகிய இரு அரசுகளும் தங்கள் தலைநகரத்தை தற்கால கர்நாடகத்தில் கொண்டிருந்தன. இவர்கள் தங்கள் அரசவை மொழயாக கன்னடம் மற்றும் சமசுகிருதம் ஆகியவற்றை கொண்டிருந்தனர். 11 ஆம் நூற்றாண்டின் துவக்கத்திலிருந்து 12 ஆம் நூற்றாண்டு வரையிலான காலகட்டத்தில் தக்காண பீடபூமியில் சோழப் பேரரசு மற்றும் மேலைச் சாளுக்கிய மரபினர் ஆதிக்கம் செய்தனர். தக்காணத்தில் மேலைச் சாளுக்கிய மன்னர்கள் மற்றும் சோழ மன்னர்கள் முதலாம் இராஜராஜ சோழன், இராசேந்திர சோழன், மற்றும் இரண்டாம் ஜெயசிம்மன், முதலாம் சோமேசுவரன், ஆறாம் விக்கிரமாதித்தன் ஆகியோருக்கிடையே பல போர்கள் நடந்தன.